Stress ehk eesti keeles pinge on energia, mida me kasutame keskkonna muutustega kohanemiseks. Seda saab kasutada nii ebameeldivustega toime tulemiseks kui ka selleks, et midagi positiivset saavutada. Peale stressiteadlikkuse kasvu saavad osalised kohe kasutamiseks mitmeid praktilisi tehnikaid stressi juhtimiseks.
Koolituse läbinu:
Teab stressi olemusest ja avaldumisvormidest
On teadlik oma isiklikest stressireaktsioonidest
Oskab kiirelt akuutset igapäevastressi maandada
Teab, kuidas episoodilise, korduva stressiga toime tulla
Teab positiivse stressi olemusest ja oskab ennast häälestada motivatsioonilise seisundi loomiseks.
Teab läbipõlemise põhjustest ja mehhanismist
Teab, mida teha pikaajalise stressiga toimetulekuks
Koolitajaks on Ülo Vihma. Ülo on psühhoterapeudi väljaõppega akrediteeritud coach, raamatu „Inimene konfliktide keskel“ autor (Äripäev 2006), koolituskogemusega üle 20 aasta. Akadeemiline haridus inglise keeles ja draamas, täiendharidus psühhoteraapias ja organisatsiooninõustamises. Ülo on Estonia katastroofijärgse kriisiabi andja, 1996-2007 grupijuht Laste ja Nooret Kriisiprogrammis (leinatöö), vastava MTÜ asutajaliige.